Jangarilar harbiy yuk mashinalari, qurollar va o‘q dorilar zahirasini egallab olishgan. Press TV axborot manbasining ma’lumotlariga ko‘ra, "Ash-Shabab" terrorchilik tashkiloti jangarilarining hujumi ana shunday ayanchli natija bilan tugagan. Xabarda aytilishicha, jangarilar Somali poytaxti Mogadishodan 40 km uzoqlikdagi harbiy bazaga hujum qilishgan. Mamlakat harbiy ma’muri jangarilarning hujumini tasdiqlagan bo‘lsa-da, qurbonlar soniga oydinlik kiritmagan. Hukumat rasmiylari esa aksincha, jangarilar hujumi qaytarilgani xususida bayonot berishdi. Bundan avvalroq, Somalidagi Amerika armiyasi harbiy droni vositasida "Ash-Shabab" terroristik guruhi lageriga berilgan aviazarbalar natijasida 150 nafardan ortiq jangari o‘ldirilgani xabar qilingan edi.